# Enric EZ

Enric Gómez Garcia (Barcelona; 15 de març de 1984) és un músic, compositor i productor de cançons en llengua catalana i castellana.
Enric EZ (Barcelona) és el nom artístic d'Enric Gómez artista, cantautor, intèrpret i productor català establert al Montseny. Es dedica a compondre i produir els seus propis àlbums, així com a fer gires arreu del territori català. A banda del seu treball personal ha participat en múltiples projectes musicals de referència.
La trajectòria artística d'Enric EZ dins la indústria musical comença l'any 2005 com a fundador de la banda "Se atormenta una vecina", de la qual és director musical. Guanyadors dels premis ARC 2005, realitzen gires per a tot l'estat, esdevenen banda resident a la Sala Apolo de Barcelona durant dos anys i són la banda de La Marató de TV3 durant tres anys consecutius.
Paral·lelament, treballa en altres projectes com Estanislau Verdet (Pau Vallvé), A Ciegas (amb Jonathan Herreros d'A Contra Blues).
L'any 2013 s'estableix a Berlín, on engega diversos projectes amb músics de la ciutat com ara Make a Move o The Patillas Family. De retorn a Barcelona inicia el que serà la llavor del seu projecte personal que naixerà l'any 2017 amb la sortida del primer àlbum, autoeditat, Som rius.
Es mou cap al Montseny, on comença a crear vincles amb altres artistes com ara Tortell Poltrona i treballa com a guitarra i baix a la banda del Circ Cric. Al mateix temps treballa diferents projectes Karol Green, BCN Soul Choir, Alba Bioque, Muchaho Serviole, Aziza Brahim i diversos projectes de Nacion Funk com Lalo López i La Fundación Tony Manero.
Enregistra també la música de programes de televisió com Joc de Cartes, La Meva i Pop up Xef de TV3, Menudos Torres de TVE, La cuenta por favor de Telemadrid.
Entre gires i gravacions, s'autoprodueix el segon disc que surt l'1 de gener del 2021 amb el que realitza una trentena de concerts per l'estat i guanya diversos concursos com "Lafi" d'Andorra o Satankosound, gràcies al qual enregistra el seu tercer disc que ha vist la llum el 2023. El setembre del 2022 participa en el concurs "El corral" de Ripoll on és guardonat amb el tercer premi.
Actualment, es troba en ple llançament del tercer disc "Oníria" i, mentrestant, comparteix escenaris amb diversos artistes com Guillem Albà, Live Choir o A ciegas.

## Discografia
### Singles

* Origen (8 d'abril del 2020)
* Bellesa Col·lateral amb Sandra Bautista (10 d'abril de 2020)
* Primavera (5 de Juny de 2020)
* Dislèxia (10 de Juliol de 2020)
* Busco la Vida (2 d'octubre de 2020)
* Res (11 de desembre de 2020)
* Mar de vidre (25 de Novembre de 2022)

### Àlbums

* Som r i u s (4 de Maig del 2017)
* RES (1 de Gener del 2021)
* Oníria (5 de Maig de 2023)

## Participació en altres projectes

* Disco para Adultos - La Fundación Tony Manero (Març 2020)
* Petjades sonades - Ana Navarro Wagner (Octubre 2020)
* De ayer ya hace tiempo - Matilda Blue (Novembre 2019)
* Lugares Comunes - La Fundación Tony Manero (Febrer 2018)
* Alvorígen - Alba Bioque (Gener 2018)
* Dens - Micu (Maig 2017)
* Señas - Last Lion (Setembre 2016)
* Pícnic al búnquer - Roger Puig (Setembre 2016)
* Bandaband - Micu (Maig 2015)
* L’home que gira ERM (2010)
* Estanislau Verdet - Estanislau Verdet (2008)

## Referències

* ↑ «Biografia | Enric EZ» (en castellà). [Consulta: 28 octubre 2024].
* ↑ 3Cat. «Se Atormenta una vecina al disc de la Marató». [Consulta: 30 setembre 2024].
* ↑ «Estanislau Verdet en concert» (en catalan). [Consulta: 30 setembre 2024].
* 1 2 musicosdecatalunya. ««A CIEGAS»» (en castellà), 30-05-2017. [Consulta: 30 setembre 2024].
* ↑ «Vídeos de The Patillas Family». [Consulta: 30 setembre 2024].
* ↑ Enderrock.cat. «Enric Ez - Som rius | Enderrock.cat». [Consulta: 30 setembre 2024].
* ↑ «CIRC CRIC i TORTELL POLTRONA presenten GARRANYECS», 15-01-2018. [Consulta: 30 setembre 2024].
* ↑ joan. «Enric Ez nos da una dosis de soul funk en “Lego” con Lalo López» (en castellà), 12-04-2023. [Consulta: 30 setembre 2024].
* 1 2 «Discografia | Enric EZ» (en castellà). [Consulta: 30 setembre 2024].
* ↑ Redacció. «Sonia Linares guanya el 3r premi del Concurs d'Autor La Fada Ignorant». [Consulta: 30 setembre 2024].
* ↑ Enderrock.cat. «Enric EZ tercer premi d'El Corral | Enderrock.cat». [Consulta: 30 setembre 2024].
* 1 2 «Entrevista al cantautor Enric EZ», 05-06-2023. [Consulta: 30 setembre 2024].
* ↑ Enderrock.cat. «Enric EZ abraça l'instant amb Guillem Albà | Enderrock.cat». [Consulta: 30 setembre 2024].
* ↑ «Espectacle de Guillem Albà & La Marabunta», 09-01-2024. [Consulta: 30 setembre 2024].
* ↑ Enderrock.cat. «Descobrim l'«Origen» d'Enric EZ | Enderrock.cat». [Consulta: 30 setembre 2024].
* ↑ «La primavera d'Enric EZ - 17 juny 2020». [Consulta: 30 setembre 2024].
* ↑ Ara. «Enric EZ estrena el videoclip de 'Dislèxia'», 09-07-2020. [Consulta: 30 setembre 2024].
* «Entrevista al cantautor Enric EZ Radio 4» Radio 4 05 de juny del 2023
* «Enric EZ abraça l'instant amb Guillem Albà» Ederrock, 4 de maig del 2023
* «Enric EZ nos da un a dossis de Soul Funk en Lego con Lalo López» Mondo Sonoro 12 d'Abril del 2023
* «Descobrim l'«Origen» d'Enric EZ». Enderrock, 8 de maig de 2020
* «Enric EZ estrena el videoclip de 'Dislèxia». Diari Ara, 9 de juliol de 2020
* «La Primavera d'Enric EZ». El Punt Avui, 17 de juny de 2020